## Pravilnik o mjerama za suzbijanje i iskorjenjivanje leptospiroze životinja

### NN 67/1991 (12.12.1991.), Pravilnik o mjerama za suzbijanje i iskorjenjivanje leptospiroze životinja

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 28. stavka 5. Zakona o zdravstvenoj zaštiti životinja
i veterinarskoj djelatnosti ("Narodne novine., br. 52/91), ministar
poljoprivrede, šumarstva i vodoprivrede donosi

## PRAVILNIK

### o mjerama za suzhijanje i iskorjenjivanje leptospiroze životinja

Članak 1.

Ovim se pravilnikom propisuju mjere za suzbijanje i iskorjenjivanje
leptospiroze životinja.

Članak 2.

Zaraženim od leptospiroze smatraju se životinje kod kojih se:

1. serološkim pretragama krvi reakcijom mikroskopske aglutinacije ustanovi
titar antitijela od 1:100 i veći za bilo koju serovar Leptospira interrogans;

2. uzročnik leptospiroze izolira iz krvi, mokrače (urina) i organa bolesnih
životinja ili njihovih lešina ili iz pobačenih fetusa ili pak u tkivu jetre
i bubrega ustanovi histološki bojenjem impregnacijom srebrom;

3. pri klanju utvrde karakteristične patomorfološke promjene, a dijagnostičkom
pretragom dokaže uzročnih leptospiroze.

Članak 3.

Dijagnostičkom ispitivanju krvi reakcijom mikroskopske aglutinacije
podliježu rasplodna goveda rasplodne svinje i rasplodni konji, i to:

1. najmanje jedanput godišnje u svim oblicima specijalizirane stočarske
proizvodnje (farmama):

2. najmanje jedanput u tri godine, ovisno o epizootiološkoj situaciji,
u gospodarstvima individualnih poljoprivrednih proizvodača. Dijagnostićho
ispitivanje iz stavka 1. ovog članka obavlja se u Hrvatskom veterinarskom
zavodu.

Članak 4.

Dijagnostička ispitivanja životinja na leptospirozu, obvezna su:

1. u slučaju pobačaja;

2. u slučaju bolesti ili uginuča životinja s kliničkim znacima leptospiroze;

3. ako se pri klanju životinja utvrde promjene sumnjive na leptospirozu.
Ako je rezultat dijagnostičkog ispitivanja kod pobačaja životinje negativan,
pretraga će se ponoviti od četrnaestoga do dvadesetprvog dana.

Članak 5.

U dvorištu i objektu u kojem je utvrđeno postojanje leptospiroze životinja,
naredit će se ove mjere:

1. izdvajanje zaraženih životinja od zdravih;

2. liješenje zaraženih životinja odgovarajučim antibiotikom;

3. zabrana kretanja zaraženih životinja izvan zaraženog dvorišta odnosno
zaraženog objekta:

4. dezinfekcija i deratizacija zaraženog dvorišta odnosno zaraženog
objekta uz obvezu odstranjivanja otpadnih voda iz tog dvorišta odnosno
objekta, popravak kanalizacije, oštećenih podova i drenažnog sustava te
isušivanje okolice zaraženog dvorišta odnosno zaraženog objekta;

5. kontrola napajališta radi sprečavanja zagađivanja bunara i kontrola
sustava za napajanje u zaraženom dvorištu i zaraženom objektu te njihovoj
bližoj okolici;

6. deziniekcija zdenaca (bunara) i sustava za napajanje vodom;

7. dijagnostička pretraga na leptospirozu svih drugih životinjskih vrsta;

8. dijagnostićho-serološka pretraga krvi svih živih životinja u zaraženom
dvorištu odnosno zaraženom objektu dva puta u razmahu po 21 dan nakon završenog
liječenja i provedbe svih naređenih mjera.

Članak 6.

U stadu u kojem je utvrđena leptospiroza, šest mjeseci nakon saniranja
bolesti,obvezno se dijagnostički ispituje 20% ukupnog broja životinja tog
stada. Ako je rezultat dijagnostičkog ispitivanja negativan, grla za rasplod
iz tog stada mogu se staviti u promet bez ograničenja;

Članak 7.

Smatra se da je leptospiroza prestala kad su izvršene sve navedene mjere
iz članka 5. ovog pravilnika ako je provedena završna dezinfekcija i ako
je od te dezinfekcije protekao 21 dan.

Članah 8.

O provedenim mjerama koje su propisane u članku 5. ovog pravilnika dostavlja
se izvješće Ministarstvu poljoprivrede, šumarstva i vodoprivrede, Upravi
za veterinarstvo. Izvješće iz stavka 1. ovog članka obavezno sadrži: naziv
općine, mjesto, ime ili naziv držaoca životinja, vrste životinja, vrste
životinja koje su podvrgnute dijagnostičkoj pre- trazi, oznake životinja
rezultat dijagnostičke pretrage i lijek koji je upotrijebljen u zaraženom
dvorištu odnosno zaraženom objektu.

Članak 9.

Na dan stupanja na snagu ovog pravilnika prestaje važiti Pravilnik o
mjerama za suzbijanje i iskorjenjivanje leptospiroze životinja ("Službeni
list SFRJ", br. 6/88).

Članak 10.

Ovaj pravilnik stupa na snagu osmog dana od dana objave u "Narodnim
novinama".

Klasa: 321-01/91-01/459

Urbroj : 525-01-91-1

Zagreb. 5. prosinca 1991.

Ministar poljoprivrede, šumarstva i vodoprivrede

**Ivan Tarnaj. dipl. ing., v. r.**

Pravilnik, NN 67/1991-1788